Κορβέτα κλάσης Gabbiano

Οι κορβέτες της κλάσης Gabbiano ναυπηγήθηκαν για το Ιταλικό Βασιλικό Ναυτικό (Regia Marina) στα χρόνια του Β΄ Παγκοσμίου Πολέμου. Σχεδιάστηκαν ως πλοία συνοδείας με δυνατότητες ανθυποβρυχιακού πολέμου. Παραγγέλθηκαν 60 πλοία, πολλά εκ των οποίων πέρασαν στην κατοχή του Γερμανικού Ναυτικού (Kriegsmarine) ή ολοκληρώθηκαν υπό γερμανική επίβλεψη έπειτα από την ανακωχή του Κασιμπίλε τον Σεπτέμβριο του 1943.

 Περιγραφή 
Εξαρχής δόθηκε έμφαση στη δυνατότητα γρήγορης ναυπήγησης και σε μεγάλους αριθμούς. Τα πρώτα πλοία της κλάσης δόθηκαν στο Βασιλικό Ναυτικό τον Μάιο του 1942. Διέθεταν σόναρ και υδρόφωνα καθώς και τορπιλοσωλήνες καθώς το Ναυτικό δεν θεώρησε σκόπιμο να τους αφαιρέσει ώστε να μειωθεί βάρος ή να επιτραπεί στα σκάφη να φέρουν περισσότερα όπλα ανθυποβρυχιακού πολέμου.Conway p.302 Επίσης διέθεταν ηλεκτρικές μηχανές τύπου «creep» με αυτονομία 16 ναυτικών μιλίων με ταχύτητα 6 kn ώστε να μπορούν να κινούνται κάνοντας λιγότερο θόρυβο κατά τη διάρκεια ανθυποβρυχιακών επιχειρήσεων.Conway p.317

 Επιχειρησιακή ιστορία 
Παραγγέλθηκαν εξήντα πλοία, 29 εκ των οποίων είχαν ολοκληρωθεί έως τον Σεπτέμβριο του 1943. Οι Γερμανοί ενέταξαν σε υπηρεσία πολλά από αυτά έπειτα από την ιταλική συνθηκολόγηση το 1943 και τα χρησιμοποίησαν με νέα ονόματα μέχρι το τέλος του πολέμου. Υπό την επίβλεψή τους ολοκληρώθηκαν ακόμα είκοσι. Δεκατέσσερα από αυτά παρέμειναν σε υπηρεσία με το Ιταλικό Πολεμικό Ναυτικό (Marina Militare) που τα χρησιμοποίησε ως περιπολικά μέχρι το 1972.

Δύο από τις κορβέτες αυτή της κλάσης διαδραμάτισαν σημαντικούς ρόλους στην ιταλική ιστορία: η πρώτη είναι η Persefone που μετέφερε τον Μπενίτο Μουσολίνι, κρατούμενο μετά τα γεγονότα της 25ης Ιουλίου 1943, από τη Γκαέτα στην Πόντζα και η δεύτερη είναι Baionetta η οποία στις 9 Σεπτεμβρίου 1943 μετέφερε τη βασιλική οικογένεια της Ιταλίας και την κυβέρνηση του στρατάρχη Μπαντόλιο από την Πεσκάρα στο Μπρίντιζι όταν διέφυγαν από τη Ρώμη μετά την ανακωχή.

 Πλοία 
 Πλοίο Αναγνωριστικό Ναυπηγείο Καθέλκυση Παρατηρήσεις Alce C 23 OTO, Λιβόρνο 27 Μαΐου 1942 Ολοκληρώθηκε ως UJ-6084. Antilope C 19 OTO, Λιβόρνο 9 Μαΐου 1942 Στις 16 Φεβρουαρίου 1943 απέκρουσε την επίθεση τριών βρετανικών τορπιλακάτων (των MTB-77, MTB-82 και MTB-61) στα ανοικτά του Μαρέττιμο. Συνόδευε, μαζί με την κορβέτα Gabbiano, ίδιας κλάσης, καθώς και τα τορπιλοβόλα Sirio και Monsone. Οι Ιταλοί κατάφεραν να εντοπίσουν έγκαιρα τα βρετανικά σκάφη χάρη στα σόναρ τους. Έπειτα από την ιταλική συνθηκολόγηση οι Γερμανοί το ενέταξαν σε υπηρεσία ως UJ-6082. Ape C 25 Navalmeccanica 22 Νοεμβρίου 1942  Ardea C 54 Ansaldo, Γένοβα  Οι Γερμανοί την μετονόμασαν σε UJ-2225. Δεν ολοκληρώθηκε. Artemide C 39   Οι Γερμανοί την μετονόμασαν σε UJ-2226. Baionetta C 34 Breda 5 Οκτωβρίου 1942 Berenice C 66 CRDA, Μονφαλκόνε 20 Μαΐου 1943 Βυθίστηκε στις 9 Σεπτεμβρίου 1943. Bombarda C 38 Breda 31 Αυγούστου 1942 Ολοκληρώθηκε από τους Γερμανούς ως UJ-206. Calabrone C 30 Navalmeccanica 27 Ιουνίου 1943 Πέρασε στην κατοχή των Γερμανών, δεν μετονομάστηκε. Camoscio C 21 OTO, Λιβόρνο 9 Μαΐου 1942 Οι Γερμανοί την μετονόμασαν σε UJ-6081. Τη βύθισε το αμερικανικό αντιτορπιλικό Somers στις 15 Αυγούστου 1944. Capriolo C 22 OTO, Λιβόρνο 5 Δεκεμβρίου 1942 Ολοκληρώθηκε ως UJ-6083 Carabina C 37 Breda 31 Αυγούστου 1943 Ολοκληρώθηκε ως UJ-207. Cavalletta C 31 Navalmeccanica 3 Δεκεμβρίου 1942 Πέρασε στην κατοχή των Γερμανών και διαλύθηκε για σκραπ. Cervo C 56 OTO, Λιβόρνο  Οι Γερμανοί την μετονόμασαν σε UJ-6086. Παρέμεινε ημιτελής. Chimera C 48 CRDA, Τριέστη 30 Ιανουαρίου 1943 Cicala C 29 Navalmeccanica 27 Ιουνίου 1943 Πέρασε στην κατοχή των Γερμανών, δεν μετονομάστηκε. Clava C 63 Breda Πέρασε στην κατοχή των Γερμανών και διαλύθηκε για σκραπ Cicogna C 15 Ansaldo, Γένοβα 12 Οκτωβρίου 1942 Στις 14 Μαρτίου 1943 Βύθισε με βόμβες βυθού το βρετανικό υποβρύχιο Thunderbolt στα ανοικτά της Σικελίας. Χτυπήθηκε από εχθρικά αεροσκάφη στις 24 Ιουλίου 1943 και προσάραξε. Μεταπολεμικά διαλύθηκε για σκραπ. Cocciniglia C 61 Navalmeccanica Colubrina C 35 Breda 7 Δεκεμβρίου 1942 Ολοκληρώθηκε ως UJ205. Cormorano C 13 Cerusa 20 Σεπτεμβρίου 1942 Στις 9 Σεπτεμβρίου 1943 βύθισε ή κατέστρεψε τρία τουλάχιστον Γερμανικά πλοιάρια στα ανοικτά της Μπαστιά στην Κορσική. Παροπλίστηκε το 1966. Crisalide C 58 Navalmeccanica  Danaide C 44 CRDA, Τριέστη 21 Οκτωβρίου 1942 Daino C 55 OTO, Λιβόρνο  Οι Γερμανοί τη μετονόμασαν σε UJ-6087. Παρέμεινε ημιτελής. Driade C 43 CRDA, Τριέστη 7 Οκτωβρίου 1942 Egeria C 67 CRDA, Μονφαλκόνε Οι Γερμανοί τη μετονόμασαν σε UJ-201. Τη βύθισε το αντιτορπιλικό των Ελεύθερων Γάλλων Le Terrible στις 29 Φεβρουαρίου 1944. Euridice C 70 CRDA, Μονφαλκόνε  Οι Γερμανοί τη μετονόμασαν σε UJ-204. Παρέμεινε ημιτελής. Euterpe C 41 CRDA, Μονφαλκόνε 22 Οκτωβρίου 1942 Μετείχε στη βύθιση του βρετανικού υποβρυχίου Sahib στις 24 Απριλίου 1943. Επίσης βύθισε μαζί με την κορβέτα Minerva, της ίδιας κλάσης, το υποβρύχιο Saracen στις 14 Αυγούστου 1943. Τη βύθισε το πλήρωμά της τον Σεπτέμβριο του 1943. Farfalla C 59 Navalmeccanica   Fenice C 50 CRDA, Τριέστη 1η Μαρτίου 1943  Flora C 46 CRDA, Τριέστη 1η Δεκεμβρίου 1942  Folaga C 16 Ansaldo, Γένοβα 14 Νοεμβρίου 1942 Gabbiano C 11 Cerusa 23 Ιουνίου 1942 Στις 16 Φεβρουαρίου 1943 απέκρουσε την επίθεση τριών βρετανικών τορπιλακάτων (των MTB-77, MTB-82 και MTB-61) στα ανοικτά του Μαρέττιμο ενώ κάλυπτε νηοπομπή μαζί με το αδελφό πλοίο Antilope και τα τορπιλοβόλα Sirio και Monsone. Οι Ιταλοί κατάφεραν να αντιμετωπίσουν τις εχθρικές τορπιλακάτους χάρη στα σόναρ που διέθεταν. Επίσης συνέδραμε την κορβέτα Euterpe όταν κατεδίωξε και βύθισε το υποβρύχιο Sahib στις 24 Απριλίου 1943. Παροπλίστηκε το 1971. Gazzella C 20 OTO, Λιβόρνο 9 Μαΐου 1942 Προσέκρουσε σε νάρκη και βυθίστηκε στις 5 Αυγούστου 1943. Grillo C 28 Navalmeccanica 21 Μαρτίου 1943 Πέρασε στην κατοχή των Γερμανών, δεν μετονομάστηκε. Gru C 18 Ansaldo, Γένοβα 23 Δεκεμβρίου 1942  Ibis C 17 Ansaldo, Γένοβα 12 Δεκεμβρίου 1942  Libellula C 32 Navalmeccanica Lucciola C 27 Navalmeccanica 21 Μαρτίου 1943  Marangone C 52 Ansaldo, Γένοβα 16 Σεπτεμβρίου 1943 Ολοκληρώθηκε ως UJ-2223. Maggiolino C 60 Navalmeccanica  Melpomene C 68 CRDA, Μονφαλκόνε 29 Αυγούστου 1943 Ολοκληρώθηκε ως UJ-202. Minerva C 42 CRDA, Μονφαλκόνε 5 Νοεμβρίου 1942 Βύθισε από κοινού με την κορβέτα Euterpe, ίδιας κλάσης, το βρετανικό υποβρύχιο Saracen στις 14 Αυγούστου 1943. Παροπλίστηκε το 1970. Pellicano C 14 Cerusa 12 Φεβρουαρίου 1943  Persefone C 40 CRDA, Μονφαλκόνε 21 Σεπτεμβρίου 1942 Τη βύθισε το πλήρωμά της τον Σεπτέμβριο του 1943. Pomona C 45 CRDA, Τριέστη 18 Νοεμβρίου 1942  Procellaria C 12 Cerusa 4 Σεπτεμβρίου 1942 Renna C 24 OTO, Λιβόρνο 5 Δεκεμβρίου 1942 Ολοκληρώθηκε ως UJ-6085. Scure C 62 Breda  Οι Γερμανοί την μετονόμασαν σε UJ-209. Παρέμεινε ημιτελής. Scimitarra C 33 Breda 16 Σεπτεμβρίου 1942  Sfinge C 47 CRDA, Τριέστη 9 Ιανουαρίου 1943  Sibilla C 49 CRDA, Τριέστη 10 Μαρτίου 1943  Spingarda C 36 Breda 22 Μαρτίου 1943 Ολοκληρώθηκε ως UJ-208 Stambecco C 57 OTO, Λιβόρνο  Οι Γερμανοί την μετονόμασαν σε UJ-6088. Παρέμεινε ημιτελής. Strolaga C 53 Ansaldo, Γένοβα  Οι Γερμανοί την μετονόμασαν σε UJ-2224. Παρέμεινε ημιτελής. Tuffetto C 51 Ansaldo, Γένοβα 25 Αυγούστου 1943 Ολοκληρώθηκε ως UJ-2222 Tersicore C 69 CRDA, Μονφαλκόνε  Οι Γερμανοί την μετονόμασαν σε UJ-203. Παρέμεινε ημιτελής. Urania C 65 CRDA, Μονφαλκόνε 21 Απριλίου 1943 Vespa C 26 Navalmeccanica 22 Νοεμβρίου 1942 Έπειτα από τη συνθηκολόγηση του Σεπτεμβρίου του 1943 πέρασε στην κατοχή των Γερμανών που τη μετονόμασαν σε UJ-2221. Zagaglia C 64 Breda 

 Παραπομπές 

 Βιβλιογραφία 





 Εξωτερικοί σύνδεσμοι